देश के प्रधानमंत्री नरेंद्र मोदी ने बॉलीवुड अभिनेता अनुपम खेर को एक खास पत्र दिया है। पीएम मोदी से पत्र पाकर अनुपम खेर बेहद सम्मानित और खुश महसूस कर रहे है। उन्हें ये पत्र उनकी नवीनत पुस्तक 'योर बेस्ट डे इज टूडे' के सिलसिले में प्राप्त हुआ है। अनुपम खेर पीएम मोदी द्वारा मिले इस सम्मान से खुशी से फूले नहीं समा रहे हैं। उन्होंने इंस्टाग्राम पर एक पोस्ट साझा कर पीएम मोदी के लिए खास शब्द कहे हैं।
 अनुपम खेर ने इंस्टाग्राम पोस्ट में लिखा, 'माननीय प्रधानमंत्री नरेंद्र मोदी जी! मेरी पुस्तक योर बेस्ट डे इज टूडे के लिए खूबसूरत और गर्मजोशी भरा पत्र देने के लिए आपका बहुत धन्यवाद। मैं बहुत गौरवान्वित और सम्मानित महसूस कर रहा हूं। आप एक प्रेरणादायक नेता हैं। आशा है कि आप सालों तक इसी तरह हमारा नेतृत्व करते रहेंगे। मेरी मां ने आपके लिए आशीर्वाद भेजा है। आपका पत्र मेरे लिए एक खजाना है।
 अनुपम खेर ने प्रधानमंत्री द्वारा हस्ताक्षरित पत्र भी फैंस के साथ साझा किया है। उनकी लिखी किताब पढ़ने के बाद ये पत्र पीएम ने उन्हें भेजा था। पत्र में लिखा है, 'अनुपम खेर जी मुझे आपकी पुस्तक 'योर बेस्ट डे इज टुडे' प्राप्त करने में खुशी हुई है। ये एक सामयिक पुस्तक है जो पिछले वर्ष के हालिया घटनाक्रमों को देखते हुए लिखी गई है'।
 पीएम ने लिखा, 'किताब की शुरुआत में ही आपने बताया है कि दिया गया टाइटल असल में आपकी मां की वो सीख है जो आपको बचपन में मिली है। आपकी मां दुलारी की सकारात्मकता ही है जो आज भी आप सफलता की बुलंदियों को छू रहे हैं। मुझे लगता है कि उसी ताकत की वजह से आप और आपका पूरा परिवार मुश्किल घड़ी में टूटा नहीं और मजबूती से खड़ा रहा'।
 आगे उन्होंने लिखा, 'कोरोना महामारी के दौरान आपके विचारों और अनुभवों के इस संकलन के लिए हार्दिक बधाई। मैं आपकी पुस्तक की सफलता की कामना करता हूं। आशा करता हूं कि पाठकों को इसे पढ़ने में आनंद आएगा। कृपया अपनी मां श्रीमती दुलारी जो को मेरा नमस्कार और सम्मान दें। खेर परिवार के सभी सदस्यों के अच्छे स्वास्थ्य और कल्याण के लिए शुभकामनाएं'।
 
देश के प्रधानमंत्री नरेंद्र मोदी ने बॉलीवुड अभिनेता अनुपम खेर को एक खास पत्र दिया है। पीएम मोदी से पत्र पाकर अनुपम खेर बेहद सम्मानित और खुश महसूस कर रहे है। उन्हें ये पत्र उनकी नवीनत पुस्तक 'योर बेस्ट डे इज टूडे' के सिलसिले में प्राप्त हुआ है। अनुपम खेर पीएम मोदी द्वारा मिले इस सम्मान से खुशी से फूले नहीं समा रहे हैं। उन्होंने इंस्टाग्राम पर एक पोस्ट साझा कर पीएम मोदी के लिए खास शब्द कहे हैं। अनुपम खेर ने इंस्टाग्राम पोस्ट में लिखा, 'माननीय प्रधानमंत्री नरेंद्र मोदी जी! मेरी पुस्तक योर बेस्ट डे इज टूडे के लिए खूबसूरत और गर्मजोशी भरा पत्र देने के लिए आपका बहुत धन्यवाद। मैं बहुत गौरवान्वित और सम्मानित महसूस कर रहा हूं। आप एक प्रेरणादायक नेता हैं। आशा है कि आप सालों तक इसी तरह हमारा नेतृत्व करते रहेंगे। मेरी मां ने आपके लिए आशीर्वाद भेजा है। आपका पत्र मेरे लिए एक खजाना है। अनुपम खेर ने प्रधानमंत्री द्वारा हस्ताक्षरित पत्र भी फैंस के साथ साझा किया है। उनकी लिखी किताब पढ़ने के बाद ये पत्र पीएम ने उन्हें भेजा था। पत्र में लिखा है, 'अनुपम खेर जी मुझे आपकी पुस्तक 'योर बेस्ट डे इज टुडे' प्राप्त करने में खुशी हुई है। ये एक सामयिक पुस्तक है जो पिछले वर्ष के हालिया घटनाक्रमों को देखते हुए लिखी गई है'। पीएम ने लिखा, 'किताब की शुरुआत में ही आपने बताया है कि दिया गया टाइटल असल में आपकी मां की वो सीख है जो आपको बचपन में मिली है। आपकी मां दुलारी की सकारात्मकता ही है जो आज भी आप सफलता की बुलंदियों को छू रहे हैं। मुझे लगता है कि उसी ताकत की वजह से आप और आपका पूरा परिवार मुश्किल घड़ी में टूटा नहीं और मजबूती से खड़ा रहा'। आगे उन्होंने लिखा, 'कोरोना महामारी के दौरान आपके विचारों और अनुभवों के इस संकलन के लिए हार्दिक बधाई। मैं आपकी पुस्तक की सफलता की कामना करता हूं। आशा करता हूं कि पाठकों को इसे पढ़ने में आनंद आएगा। कृपया अपनी मां श्रीमती दुलारी जो को मेरा नमस्कार और सम्मान दें। खेर परिवार के सभी सदस्यों के अच्छे स्वास्थ्य और कल्याण के लिए शुभकामनाएं'।